Tired lemm

An tired lemmGeriadur Ménard, pajenn 14. a zo ur sin diakritek eus al lizherenneg latin.

á é í ó ú

Hervez al langaj e c'hall sinifïañ meur a dra :
 merkañ emañ serr ur vogalenn (galleg...) 
 ... pe ar c'hontrol : merkañ emañ digor (portugaleg pelé, klevet evel ar galleg pélè)
 merkañ emañ hir ur vogalenn (iwerzhoneg...)
 merkañ an ton-mouezh war-grec'h (viêtnameg, latinekadur pinyin ar sinaeg...)
 dishañvaliñ homografoù : nederlandeg één (unan) e-skoaz een (un), spagnoleg él (eñ) e-skoaz el (an)
 Kavet e vez ivez war gensonennoù 'zo (ć da skouer), e poloneg, evit merkañ emaint palatizet.

E brezhoneg
 E brezhoneg ne vez ket graet gant an tired lemm, war-bouez ar rannig-verb é (e gwirionez eo ur skrivadur tennet eus skritur hengounel yezh Gwened).En un nebeud skridoù yezhoniezh pe studi (evel geriadur Remont ar Porzh) e verk lec'h ar pouez-mouezh direizh : raktál da skouer.
 Hervez skrivadur etrerannyezhel ar brezhoneg e vez lakaet war an "e" e-barzh un nebeud gerioù (yén, yér, kén, zokén...) evit merkañ emañ serretoc'h an /e/, distaget /i/ gant tud 'zo. Ar silabennoù-se a gemer ar pouez-mouezh ivez. Dishañvaliñ a ra ivez ur c'houblad homografoù: ken na chomo den ebed kén.

Merkañ an taolmouezh 
En okitaneg, spagnoleg, portugaleg, katalaneg e vez implijet da verkañ an taolmouezhiañ er vogalennoù Á á , É é , Í í , Ó ó , Ú ú .

Notennoù

Rummad:Sistemoù-skritur alfabetek
Rummad:Doare-skrivañ
Rummad:Lizherennegoù
Rummad:Lizherenneg latin
Rummad:Arouezioù diforc'hañ
Rummad:Brezhoneg